হাই নান্না
হাই নান্না (অনু. নমস্কার বাবা) হল শৌর্যুভ পরিচালিত ২০২৩ সালের ভারতীয় তেলুগু-ভাষার প্রণয়ধর্মী নাট্য চলচ্চিত্র। ছবিটিতে নানি ও মৃণাল ঠাকুরের পাশাপাশি অভিনয় করেছেন কিয়ারা খান্না, প্রিয়দর্শী পুলিকোন্ডা, অঙ্গদ বেদী এবং বিরাজ অশ্বিন। ছবিটির সঙ্গীত পরিচালনা করেছেন হেশাম আবদুল ওয়াহাব, সিনেমাটোগ্রাফি এবং সম্পাদনা পরিচালনা করেছেন সানু ভার্গিস এবং প্রবীণ অ্যান্থনি। হাই নান্না ২০২৩ সালের ৭ই ডিসেম্বর মুক্তি পেয়েছিল এবং সমালোচকদের কাছ থেকে ইতিবাচক পর্যালোচনা পেয়েছিল। ছবিটি বিশ্বব্যাপী ₹৭২ কোটিরও বেশি আয় করে বক্স অফিসে সাফল্য অর্জন করেছে।